KRAJEVNA SKUPNOST ROŽNA DOLINA

Številka: 10/24

Datum: 28.2.2024

**ZAPISNIK**

10. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Erika Bensa, Bore Mitovski

Opravičeno odsotni: Slavko Šuligoj, Marjan Grilč

Pričetek seje ob 18. uri

**DNEVNI RED:**

**1.Pregled realizacije sklepov 9. seje.**

**2 Potrditev zaključnega računa za leto 2023.**

**3.Potrditev sklepa inventurne komisije.**

**4.Pregled prispele pošte.**

**5.Predlogi in pobude.**

**6.Razno.**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Sklepi iz 9. seje so izvršeni od 5. do 7. sklepa, prvi štirje sklepi so v reševanju in bodo v kratkem realizirani.

**Točka 2.**

G. Čubej prebere poročilo o zaključnem računu za leto 2023. Člani sveta KS zaključni račun soglasno potrdijo in sprejmejo sklepe.

**Sklep št. 1:**

**Sprejme se zaključni račun KS Rožna Dolina za leto 2023.**

**Sklep št. 2:**

**Svet KS Rožna Dolina potrjuje poročilo in povzetek inventurnega elaborata za leto 2023.**

**Točka 3.**

Predsednik inventurne komisije pove poročilo o poteku inventure in člani sveta KS sprejmejo sklep.

**Sklep št. 3**

**Iz registra osnovnih sredstev se odpiše sledeča osnovna sredstva:**

**Inv.Št. naziv opomba (vzrok odpisa – iztrošeno, ne obstaja)**

1. **0036126 videoprojektor Vivitek poškodovano-iztrošeno**
2. **0036110 prenosnik HP Probook 6560B poškodovano-iztrošeno**
3. **0036097 aparat NOKIA LUMIA 635 poškodovano-iztrošeno**
4. **0036106 plastični zabojnik za pesek/sol poškodovano-iztrošeno**

**Točka 4.**

Športno društvo Stari mladi Ajševica in Društvo upokojencev prosi za pomoč pri organizaciji srečanja krajanov. Poslali so tudi zapisnik njihovega sestanka, kjer je razvidna njihova aktivnost. K organizaciji pristopimo kot soorganizatorji, kar pomeni, da nas oglašujejo in tako pomagamo pri izvedbi.

Športno društvo Stara Gora je poslalo plan dela za leto 2024. Podpiramo njihovo aktivnost.

Združenje borcev za vrednote NOB nam je pisalo za finančno pomoč. Svet KS meni, da sponzorskih sredstev jim ne moremo nakazati, lahko pa smo soorganizatorji pri dejavnostih, ki so javnega značaja.

Prejeli smo dopis predsednika Športnega društva Stara Gora g. Deana Marvina, da se z domom krajanov v Stari Gori ravna negospodarno. G. Bore Mitovski je na ta dopis reagiral in najemniku pisal, da zadevo uredijo. Najemnik zadevo negira, saj je zapustil prostor čist.

Prejeli smo pritožbo g. Boreta Mitovskega na sklep št. 4 iz 9. seje sveta KS RD. Očita svetu KS, da je sprejel sklep brez njegove obrambe. G. Mitovski ima dogovorjene še 3 oddaje prostora, katere izvede. Sklep št. 4 iz 9. seje KS zamrznemo do sestanka krajanov v smislu ali se bo sploh še oddajalo dom krajanov ali ne.

Rešiti moramo še status objektov.

**Sklep št. 4:**

**Skličemo sestanek krajanov v Stari Gori glede javnega interesa zemljišča ob domu krajanov.**

**Točka 5.**

G. Čubej je videl, da je v OPN 7 dano zemljišče na Ajševici ob otroškem igrišču. Istočasno je ugotovil tudi, da je kolesarska steza od Rožne Doline do Ajševice v OPN 7 predvidena ob Vrtojbici, kar pa je v nasprotju s povedanim na prejšnjem sestanku na MONG.

**Sklep št. 5:**

**G. Čubej predlaga sestanek na MONG za urejanje optike, kolesarske steze, vodovoda in kanalizacije.**

**Točka 6.**

G.a Klavdija Židanik je dostavila dopis krajanov Rožne Doline za odstranitev zapuščenih vozil na območju krajevne skupnosti. Sama bo pripravila dopis za MONG, da pristojne službe ustrezno ukrepajo.

**Sklep št. 6:**

**G.a Židanik pripravi dopis za MONG v zvezi z odvozom zapuščenih vozil v KS Rožna Dolina.**

G. Bore Mitovski je povedal, da je Sklad kmetijskih zemljišč oddal parcelo št. 80/25 k.o. Stara Gora namenjen parkiranju ob večjih prireditvah oddal krajanu, ki živi ob zemljišču. Prosi, da naslednje leto vzame KS v najem to zemljišče za zagotavljanje parkirišč.

**Sklep št. 7:**

**Pripravimo dopis vsem vodjem na MONG, da g. Bore Mitovski nima več pravice zastopati Krajevne skupnosti Rožna Dolina razen s pisnim pooblastilom predsednika ali namestnice predsednika KS RD.**

Seja zaključena ob 21.00 uri.

Zapisala Predsednik KS RD

Nataša Volk Borut Čubej